Jabarkan Sejarah dari Sekolah Kebangsaan Tanjung Aru 1 dalam bahasa melayu

Sejarah Sekolah SK.Tanjung Aru 1

Sekolah Kebangsaan Tanjung Aru telah dibina pada tahun 1952, dikenali sebagai Government Primary School Tanjung Aru.  Pembinaan ini diasaskan oleh Kerajaan British yang pada waktu itu memerintah negeri Sabah. Penubuhan sekolah ini adalah atas kemahuan dan permintaan penduduk di sekitar pekan Tanjung Aru.

Blok bangunan yang pertama dibina pada tahun 1952 dikenali sebagai Government Primary School Tanjung Aru dan menggunakan Bahasa Melayu sebagai bahasa pengantarnya. Pada tahun 1954 dibina blok banguan yang kedua dibina bersebelahan padang sekolah. Bangunan ini  siap untuk digunakan setahun kemudian iaitu pada tahun 1955.  Blok bangunan ini dikenali dengan nama Government Primary English School Tanjung Aru (G.P.E.S),  menggunakan Bahasa Inggeris sebagai bahasa pengantar.

Pada peringkat awal pembukaan Sekolah Kebangsaan Tanjung Aru bilangan guru dan murid tidak begitu ramai. Peningkatan yang ketara hanya  selepas tahun 1970 dan tahun-tahun berikutnya.

Mulai tahun 1970, Government Primary English School Tanjung Aru  telah menggunakan Bahasa Melayu sebagai bahasa pengantar untuk darjah satu. Menjelang tahun 1976 kedua-dua blok ini telah bergabung dan menggunakan Bahasa Melayu sebagai bahasa pengantar. Nama sekolah ini ditukar kepada Sekolah Rendah Kebangsaan Tanjung Aru.

Sekolah Kebangsaan Tanjung Aru adalah sekolah kerajaan yang  memiliki keunikannya yang tersendiri. Selain  merupakan  sekolah kerajaan  yang tertua di daerah Kota Kinabalu, penempatan blok bangunan sekolah ini terbahagi kepada dua  kawasan utama. Kedua-dua kawasan bangunan ini dipisahkan oleh padang sekolah. Wujudnya pembinaan bangunan yang terpisah adalah disebabkan pada asalnya sekolah ini  dua buah sekolah yang berlainan pentadbiran. Bahasa pengantarnya juga berbeza iaitu  Bahasa Melayu dan  Bahasa Inggeris

Pada 20 Februari 1995, sekolah  baru telah dibina berhampiran sekolah dengan nama Sekolah Kebangsaan Tanjung Aru 2. Oleh itu Sekolah Kebangsaan  Tanjung Aru , ditukarkan kepada nama yang baru iaitu Sekolah Kebangsaan Tanjung Aru 1.

Sehingga ke hari ini bangunan asal SK.Tanjung Aru 1 masih tidak berubah. Oleh itu SK.Tanjung Aru 1 dikenali sebagai Sekolah Bersejarah.

Pada tahun 2003 blok bangunan ICT dibina yang menempatkan dua buah makmal komputer. Guru Penyelaras Bestari GPB yang pertama pada ketika itu ialah Encik Mohd Adie Bin Haim.  Pada tahun 2010 sekolah asalnya dua sidang ditukarkan menjadi satu sidang yang diusahakan oleh guru besar iaitu Hj.Md.Yussof Mattaim. pada tahun 2012, blok bangunan baru untuk bilik guru dibina. Begitu juga pembinaan laluan pejalan kaki yang menghubungkan Sri Gading dan Sri Pinang siap dibina pada 2012. [ adiehaim 2002 ]